કોમ્પ્યુટરનાં લિસ્સા screen પર બરછટ જીંદગીની આ વાર્તા વાંચતા આપણા સહુંને તકલીફ થાય તે સ્વભાવિક છે. ભારત અને વિશ્વનાં અનેક દેશોમાં કરોડો લોકો આ પ્રકારની જીંદગી જીવવા માટે મજબુર છે. મોટાભાગની સમસ્યાઓનાં મૂળમાં ભ્રષ્ટ રાજકીય વ્યવસ્થા જવાબદાર હોય છે. દક્ષિણ અમેરીકા, આફ્રિકા, રશિયા, ચીન, દક્ષિણ એશિયા અને ખાડી પ્રદેશનાં ઘણાં દેશો માં લોકો અત્યંત દારુણ પરિસ્થિતીમાં જીવે છે. આજે Human Rights નો ઝંડો ફેલાવતા વિકસીત દેશોનાં હાથ કરોડો માનવીઓ તથા પ્રાણીઓની (ઓસ્ટ્રેલીયા, અમેરીકા, બ્રિટન) કત્લેઆમથી ખરડાયેલા છે. તેમની સમૃધ્ધિનાં મૂળમાં પણ આ શોષણવ્યવસ્થા જ રહેલી છે. માનવ-જાતે એક શોષણ આધારિત સમાજની રચના કરી છે.